AJUNTAMENT DEL CATLLAR

Mitjançant acord del Ple de l’ajuntament de data 11 de juny de 2020 es varen aprovar les Bases específiques per a la concessió d’ajuts econòmics municipals d’urgència social en l’àmbit de l’habitatge i altres.

Mitjançant acord de la Junta de Govern Local de 4 de febrer de 2021 es va obrir convocatòria per a l’atorgament de les subvencions.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet es pot consultar a la Base de Dades Nacional de Subvencions:

Objecte 
Ajuts individuals d’urgència social en l’àmbit de l’habitatge i altres ajuts d’urgència. Són ajuts no periòdics, de caràcter assistencial, subjectes a limitació pressupostària, que no generen dret de continuïtat, destinats a les persones físiques amb escassos recursos econòmics. 

Les necessitats bàsiques que pretenen atendre aquestes bases són: 
l’allotjament i els subministraments bàsics (aigua, llum i gas sense serveis extres).
També s’hi poden incloure altres despeses essencials com d’atenció sanitària, l’atenció als menors en risc, en els casos de manca de suport familiar o d’altres que determini els serveis socials.

Beneficiaris 
Persones i unitats familiars o de convivència residents de la vila del Catllar.

Requisits 
- Estar empadronat al Catllar per a poder accedir a tots els ajuts regulats. 
- Estar en situació de necessitat personal bàsica valorada pels Serveis Socials municipals.
- Per tal de valorar la idoneïtat dels ajuts, els Serveis Socials han de fer una valoració econòmica i social de cada cas. 
- No es poden assumir deutes contrets amb l’Ajuntament: ingressos de dret públic i/o privat llevat dels deutes referits a serveis valorats com de primera necessitat. 
- No disposar de rendes de capital ni de rendes de l'activitat econòmica.
- Amb caràcter general no disposar de recursos alternatius que demostrin l'existència de mitjans suficients per atendre la necessitat per a la qual se sol·licita l'ajut.
- Establiment d'un Pla de treball amb l'equip tècnic dels Serveis Socials Bàsics.
- Per establir la situació econòmica de la persona o de la unitat de convivència s’ha d’establir el nivell d’ingressos nets de la persona o de la unitat de convivència. 
- Per a determinar els límits d’ingressos s’utilitza l’indicador de renda de suficiència de Catalunya (IRSC*) multiplicat per 1,38.

Bases Reguladores 
Les bases reguladores per a la concessió d'ajudes a persones i unitats familiars o de convivència van ser aprovades pel ple de la corporació, en la sessió celebrada el 11 de juny de 2020 i publicades al Butlletí Oficial de la Província de Tarragona CVE 2020-04594 de 16 de juliol de 2020. 

Quantia de la subvenció o criteris d’individualització
La quantia màxima per ajut és: 
Per habitatge fins a 1.100 € anuals
Per subministraments fins 1.100 € anuals
Per despeses de salut fins a 550 € anuals
Per altres despeses dins a 550 € anuals

De forma excepcional i raonada es poden superar aquests llindars amb informe justificatiu i pertinent autorització però el còmput d’ajuts per família no pot superar, en cap cas, l’import de: 
2.650 € anuals per a famílies de fins a quatre membres 
3.150 € anuals per a famílies de més de quatre membres

Termini de presentació de sol·licituds 
Des del dia següent a la publicació de la convocatòria al Butlletí Oficial de la Província de Tarragona i fins al dia 1 de desembre de 2021.

